Pama is in Rotterdam gebore tydens die Eerste Wêreldoorlog. Na die Tweede Wêreldoorlog het hy na Engeland verhuis, en in 1955 na Suid-Afrika vertrek, waar hy die res van sy lewe gewoon het.
Pama het talle artikels oor heraldiek, genealogie, en geskiedenis geskryf in tydskrifte soos Arma, die bulletin van die "Heraldiese Genootskap van Suidelike Afrika" en in Die Burger. Hy het talle artikels vir die Standard Encyclopaedia of Southern Africa geskryf. Hy publiseer in Afrikaans, Nederlands en Engels.